****

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** | **Πέραμα 6/5/2021** |
| **ΝΟΜΟΣ ΡΕΘΥΜΝΗΣ** |
| **ΔΗΜΟΣ ΜΥΛΟΠΟΤΑΜΟΥ** |
| Ταχ. Δ/νση:Τ.Κ.Τηλέφωνο:e-mail: | Πέραμα740 522834 340 358perama1@otenet.gr |  |

**ΤΕΧΝΙΚΕΣ ΠΡΟΔΙΑΓΡΑΦΕΣ**

**ΠΡΟΤΕΙΝΟΜΕΝΟΥ ΕΞΟΠΛΙΣΜΟΥ ΓΩΝΙΩΝ ΑΝΑΚΥΚΛΩΣΗΣ**

## ΤΙΤΛΟΣ ΕΡΓΟΥ : Ανάπτυξη Γωνιών Ανακύκλωσης στο Δήμο Μυλοποτάμου

**ΠΕΡΙΓΡΑΦΗ ΔΡΑΣΗΣ**

Στόχος του έργου με τίτλο **«Ανάπτυξη Δικτύου Γωνιών Ανακύκλωσης στο Δήμο Μυλοποτάμου»** στο πλαίσιο του Προγράμματος «**Αντώνης Τρίτσης**», πρόσκληση ΑΤ04 με τίτλο Χωριστή Συλλογή Βιοαποβλήτων, Γωνιές Ανακύκλωσης και Σταθμοί Μεταφόρτωσης Απορριμμάτων» στον Άξονα Προτεραιότητας «Περιβάλλον» είναι η βελτίωση της διαχείρισης στερεών αποβλήτων και η προώθηση της επαναχρησιμοποίησης, της ανακύκλωσης και της κυκλικής οικονομίας.

Ο Δήμος Μυλοποτάμου σκοπεύει στην ανάπτυξη δικτύου Γωνιών Ανακύκλωσης που θα εξασφαλίζουν

* Την αυτόνομη εφαρμογή τους. Δεν θα απαιτείται ως προϋπόθεση εφαρμογής τους η ύπαρξη άλλων αναγκαίων υποδομών όπως κέντρα διαλογής ή τη μεταφορά των συλλεγόμενων αποβλήτων εκτός των γεωγραφικών ορίων του Δήμου και
* Οι γωνίες ανακύκλωσης θα εξασφαλίζουν το βέλτιστο ενεργειακό και περιβαλλοντικό αποτύπωμα

Για την ανάπτυξη του δικτύου γωνιών Ανακύκλωσης, ο Δήμος Μυλοποτάμου θα προβεί στην προμήθεια του κάτωθι εξοπλισμού:

1. **Μεγάλες Γωνίες Ανακύκλωσης**

Πρόκειται για κλειστή μεταλλική κατασκευή που θα συλλέγει 4 ρεύματα απορριμμάτων δυναμικότητας 4x 1.100 lt και με παροχή ανταποδοτικότητας στο χρήστη. Θα προμηθευτούν **δέκα** μεγάλες γωνίες ανακύκλωσης

Οι κάδοι θα περικλείονται σε μεταλλική κατασκευή η οποία ανοίγει στο πίσω μέρος ώστε οι κάδοι να βγαίνουν και να εκκενώνονται στο όχημα αποκομιδής. Θα υπάρχει σύστημα αναγνώρισης χρήστη όπου ο χρήστης θα χρησιμοποιεί μία κάρτα και αφού διαθέσει τα απορρίμματα του θα καταγράφονται στον λογαριασμό του πόντοι.

Στην οροφή της κατασκευής θα υπάρχουν φωλτοβολταϊκά στοιχεία για την πλήρη αυτονομία της γωνίας ανακύκλωσης.

Στην προσφορά να περιλαμβάνονται

• Σύστημα αναγνώρισης χρήστη για την καταγραφή στο λογαριασμό των πόντων και πλατφόρμα διαχείρισης λογαριασμών χρηστών και δεδομένων που θα λαμβάνονται από τα συστήματα καταγραφής της γωνίας ανακύκλωσης

• Λογισμικό και λειτουργικό σύστημα ογκομέτρησης ή ζύγισης των υλικών για την παροχή ανταποδοτικότητας στο χρήστη

• Υδραυλικά ανοιγόμενη πόρτα για εκκένωση του συστήματος κατά την αποκομιδή

• Σύστημα απολύμανσης του εσωτερικού χώρου

• Σύστημα επόπτευσης με κάμερες

• Σύστημα ηλεκτρικής αυτονομίας της γωνίας ανακύκλωσης με P/V πάνελ και ανάλογη μπαταρία.

1. **ΚΙΝΗΤΗ ΓΩΝΙΑ ΑΝΑΚΥΚΛΩΣΗΣ**

Πρόκειται για συνδυασμό ειδικού γερανοφόρου οχήματος και πλατφόρμας με βάση στήριξης τύπου κούνιας η οποία θα μεταφέρεται στους οικισμούς του Δήμου, θα παραμένει για κάποιες ώρες οι οποίες θα ανακοινώνονται στην σελίδα του Δήμου ή θα γίνονται ανακοινώσεις στα τοπικά ΜΜΕ.

**2.1 Γερανοφόρο Όχημα**

Αφορά στην προμήθεια ενός τριαξονικού οχήματος μεταφοράς της Πράσινης Γωνίας το οποίο θα πρέπει να είναι καινούργιο, αμεταχείριστο, πρόσφατης κατασκευής, αναγνωρισμένου τύπου κατασκευαστή με καλή φήμη στην Ελλάδα και στο εξωτερικό.

Να είναι κατάλληλο για την παραλαβή, μεταφορά και εκκένωση απορριμματοδεκτών με ή χωρίς συμπίεση με σύστημα roll on-off (γάντζος). Ειδικότερα το όχημα να είναι συμβατό με την υπό προμήθεια κινητή πλατφόρμα με βάση στήριξης τύπου κούνιας.

**2.2 Κινητή πλατφόρμα**

Αφορά στην προμήθεια μίας (1) πλατφόρμας με βάση στήριξης τύπου κούνιας με κατάλληλα χωρίσματα για την συλλογή τεσσάρων ρευμάτων στερεών αποβλήτων η οποία θα μεταφέρεται στους οικισμούς του Δήμου, θα παραμένει για κάποιες ώρες οι οποίες θα ανακοινώνονται στην σελίδα του Δήμου ή θα γίνονται ανακοινώσεις στα τοπικά ΜΜΕ.

Στην προσφορά να περιλαμβάνεται το σύστημα αναγνώρισης Χρήστη για την παροχή ανταπόδοσης με σύστημα πόντων.

1. **ΕΜΠΟΡΕΥΜΑΤΟΚΙΒΩΤΙΑ (Container)**

Αφορά την προμήθεια 4 εμπορευματοκιβωτίων (container) χωρητικότητας 20 κ.μ. που θα χρησιμοποιηθούν για συγκέντρωση και μεταφορά ογκωδών απορριμμάτων. Πρέπει να είναι ειδικής, ιδιαίτερα ενισχυμένης κατασκευής. Τα container θα πρέπει να είναι καινούρια και να είναι απολύτως συμβατά για μεταφορά τους από το υπό προμήθεια τριαξονικό όχημα μεταφοράς τύπου γάντζου (βλέπε παράγραφο 2.1).

Τα εμπορευματοκιβώτια να είναι μεταλλικά, ιδιαίτερα στιβαρής κατασκευής, κατασκευασμένα από χάλυβα ST 37 έχοντας διαιρούμενη οπίσθια πόρτα. Το πάχος της χρησιμοποιούμενης λαμαρίνας πρέπει να είναι τουλάχιστον 4χιλ. για το δάπεδο και 3χιλ. για τα πλευρικά τοιχώματα. Η όλη κατασκευή να στηρίζεται σε ενισχυμένο πλαίσιο από κοιλοδοκούς.

1. **ΔΟΡΥΦΟΡΙΚΟ ΗΛΕΚΤΡΙΚΟ ΑΠΟΡΙΜΜΑΤΟΦΟΡΟ 2Κ.Μ**

Αφορά την προμήθεια ενός δορυφορικού ηλεκτροκίνητου απορριμματοφόρου το οποίο θα χρησιμοποιείται για την εκκένωση των γωνιών ανακύκλωσης.

Το απορριμματοφόρο όχημα να είναι κατάλληλο για τη φόρτωση αντικειμένων με μεγάλη μάζα καθώς και απορριμμάτων μεγάλου όγκου και να πληροί όλες τις υπάρχουσες διατάξεις ώστε να είναι δυνατή η κυκλοφορία του στην Ελλάδα με νόμιμη άδεια κυκλοφορίας. Πρέπει να είναι πρόσφατης κατασκευής καινούργιο και αμεταχείριστο.

Ο κινητήρας να είναι ηλεκτροκίνητος, εναλλασσόμενου ρεύματος, ασύγχρονος, ελάχιστης ισχύος τουλάχιστον πέντε (5) kW και στιγμιαίος τουλάχιστον δέκα (10) kW, στεγανός κατά IP40 και ελεύθερος συντήρησης. Πρέπει να φέρει κατάλληλη διάταξη συσσωρευτών που θα εξασφαλίζουν αυτονομία άνω των 75 χιλιομέτρων

Το απορριμματοφόρο θα φέρει σύστημα ανύψωσης κάδων στο πίσω µέρος, ώστε να διευκολύνεται η εύκολη φόρτωση των απορριµµάτων. Η χωρητικότητα του κάδου θα είναι 2 m3 τουλάχιστον.

Στις δύο πλευρές θα υπάρχει ειδική ανακλινόµενη πόρτα διαστάσεων για τη διευκόλυνση της φόρτωσης των απορριµµάτων µε τα χέρια. Ο κάδος θα είναι απολύτως στεγανός ώστε να μην υπάρχουν διαρροές υγρών από τα απορρίμµατα.

Θα φέρει ανυψωτικό σύστηµα µε κτένα

***ΠΑΡΑΚΑΛΟΥΜΕ ΟΠΩΣ ΣΥΜΠΛΗΡΩΣΕΤΕ ΤΟΝ ΠΑΡΑΚΑΤΩ ΠΙΝΑΚΑ ΟΙΚΟΝΟΜΙΚΗΣ ΠΡΟΣΦΟΡΑΣ ΜΕ ΒΑΣΗ ΤΙΣ ΤΕΧΝΙΚΕΣ ΠΡΟΔΙΑΓΡΑΦΕΣ ΠΟΥ ΠΡΟΑΝΑΦΕΡΟΝΤΑΙ.***

**Πίνακας Οικονομικής Προσφοράς**

|  |  |  |  |  |  |  |
| --- | --- | --- | --- | --- | --- | --- |
| Α/Α | Είδος | Μονάδα Μέτρησης | Ποσότητα | Τιμή μονάδας | ΦΠΑ | Συνολική τιμή |
| 1 | Γωνίες Ανακύκλωσης (σταθερές) | Τεμάχιο | 10 |  |  |  |
| 2 | Γερανοφόρο Όχημα | Τεμάχιο | 1 |  |  |  |
| 3 | Κινητή Πλατφόρμα με βάση στήριξης τύπου Κούνια  | Τεμάχιο | 1 |  |  |  |
| 4 | Εμπορευματοκιβώτια 20 κ.μ | Τεμάχιο | 4 |  |  |  |
| 5 | Ηλεκτροκίνητο Δορυφορικό Απορριμματοφόρο 2 κ.μ | Τεμάχιο | 1 |  |  |  |

**Για την επιτροπή διερεύνησης τιμών**

**Η ΠΡΟΕΔΡΟΣ**

**ΚΟΝΤΑΝΑ ΑΝΑΣΤΑΣΙΑ**